Böken

De Böken (Fagus) sünd en Geslecht von Bööm ut de Familie von de Bökenplanten. Dat Geslecht warrt in ölven Oorden indeelt, de vör allen in de gematigten Breden von Eurasien un Noordamerika vörkaamt. De Haböken seht ähnlich ut as Böken, höört aver to de Grupp von de Barkenplanten. Systematik Wetenschoplich beschreven ünner den Naam Fagus hett de Böken toeerst Carl von Linné 1753 in sien Wark Species Plantarum, 2, S. 997–998. Typusoord is Fagus sylvatica. Fagus is dat eenzige Geslecht in de Ünnerfamilie Fagoideae binnen de Familie von de Bökenplanten. Fröher is ok dat Geslecht von de Süüdböken (Nothofagus) to de Ünnerfamilie Fagoideae rekent worrn. Düsse Grupp warrt vondaag as egen Familie Nothofagaceae ankeken. Na geneetsche Daten steiht dat Geslecht Fagus de annern Geslechter ut de Familie von de Fagaceae as Süstergrupp gegenöver. Dat Geslecht Fagus warrt mehrstendeels in twee Ünnergeslechter indeelt: Fagus un Engleriana. Engleriana kummt dorbi blots in Oostasien vör. Dat gifft ölven rezente Oorden von Böken. De exakte Tall hängt aver dorvon af, wat enkelte Autoren as egen Oorden oder as Ünneroorden ankiekt: Ünnergeslecht Fagus Siebold-Böök (Fagus crenata Blume) Amerikaansche Böök (Fagus grandifolia Ehrh.): Mit twee Ünneroorden: Fagus grandifolia Ehrh. subsp. grandifolia Fagus grandifolia subsp. mexicana (Martínez) A.E.Murray (Syn.: Fagus mexicana Martínez) Taiwan-Böök (Fagus hayatae Palib. ex Hayata): Se kummt in de chineeschen Provinzen Sichuan un Zhejiang vör un op Taiwan. Glinster-Böök (Fagus lucida Rehder & E.H.Wilson) Orient-Böök (Fagus orientalis Lipsky, Syn.: Fagus sylvatica subsp. orientalis (Lipsky) Greuter & Burdet, Fagus sylvatica var. asiatica A.DC., Fagus sylvatica var. macrophylla Hohen. ex A.DC., Fagus sieboldii var. asiatica (A.DC.) Koehne, Fagus sieboldii var. macrophylla (Hohen. ex A.DC.) Koehne, Fagus hohenackeriana Palib., Fagus pyramidalis Litv., Fagus hohenackeri Palib. ex Grossh., Fagus orientalis var. dentata V.V.Byalt & Firsov) Chineesche Böök (Fagus sinensis Oliv., Syn.: Fagus longipetiolata Seemen): Se kummt in China un in’n Noorden von Vietnam vör. Böök (Fagus sylvatica L.) Krim-Böök Fagus ×taurica Popl. (Syn.:Fagus moesiaca K.Malý, Fagus sylvatica subsp. moesiaca (K.Malý) Szafer) = Fagus orientalis × Fagus sylvatica. Se kummt op de Balkanhalvinsel un op de Krim vör. Ünnergeslecht Engleriana Engler-Böök (Fagus engleriana Seemen ex Diels) Japaansche Böök (Fagus japonica Maxim.) Fagus multinervis Nakai: Se kummt blots op dat Eiland Ulleungdo, Süüdkorea, vör. Weblenken